Londýn 9. februára (TASR) - Vo Veľkej Británii zomrela dnes na následky náhlej mozgovej príhody sestra kráľovnej Alžbety II., princezná Margaréta. Oznámil to Buckinghamský palác.
"Princezná Margaréta utrpela v piatok popoludní ďalšiu mozgovú príhodu, po ktorej mala v noci nadnes vážne problémy s činnosťou srdca. Sestru kráľovnej Alžbety II. potom z Kensingtonského paláca previezli do nemocnice Kráľa Edwarda VII., kde nad ránom zomrela v prítomností svojich detí", píše sa v komuniké britskej kráľovskej rodiny.
Za posledné tri roky postihli sestru Alžbety II. najmenej dve vážne mozgové príhody.